কক্সবাজার মডেল থানার ভারপ্রাপ্ত কর্মকর্তা  (ওসি) মোহাম্মদ শাহজাহান জানান, রবিবার সদর উপজেলার ৬টি ইউনিয়ন পরিষদের নির্বাচন অনুষ্ঠিত হয়। সারাদিন শান্তিপূর্ণ ভোট গ্রহণ হলেও ফলাফল ঘোষণার পরে রাত সাড়ে ১১টার দিকে দুই প্রার্থীর সমর্থকদের মধ্যে সংঘর্ষের ঘটনা ঘটে। সংঘর্ষে গুরুতর আহত হন মৌলানা শামসুল হুদা, মৌলানা আকতার আহমদ ও মোহাম্মদ জুনায়েদ। হাসপাতালে আনার পথেই মৌলানা শামসুল হুদা মারা যান। প্রত্যক্ষদর্শী সেলিমউদ্দিন জানান, নিহত মৌলানা শামসুল হুদা বিজয়ী চেয়ারম্যান প্রার্থী মৌলানা ফরিদুল আলমের একজন সমর্থক এবং পরাজিত প্রার্থী রফিক আহমদের চাচা। আহত মৌলানা আকতার  আহমদ (৪৫) ও মোহাম্মদ জুনায়েদকে (৩০) কক্সবাজার জেলা সদর হাসপাতালে ভর্তি করা হয়েছে।